open-index/open-wikipedia-markdown huggingface dataset:
The Sweet Sweet Fantasy Tour

**The Sweet Sweet Fantasy Tour** הוא סיבוב ההופעות התשיעי של הזמרת-יוצרת האמריקאית מריה קארי אשר נועד לקדם את סדרת הדוקו שלה "Mariah's World" אשר משודרת ב. כמו כן, ביצעה קארי במהלך סיבוב ההופעות מחצית מלהיטיה.

ההופעה אשר הייתה צריכה להתקיים ב-27 במרץ 2016, בבריסל שבבלגיה, בוטלה בעקבות פיגועי מרץ 2016 בבריסל.

## רקע
סיבוב ההופעות החל בסקוטלנד ב-15 במרץ 2016 והסתיים בהוואי ב-26 בנובמבר 2016 כאשר במהלך סיבוב ההופעות הופיעה באירופה, אפריקה, צפון אמריקה ואמריקה הלטינית. זו הייתה הפעם הראשונה מזה 13 שנים בה הזמרת ביקרה באירופה וגם הפעם הראשונה שלה מזה כמעט 20 שנה בה הופיעה בהוואי. רשימת השירים של סיבוב ההופעות הייתה בעצת המעריצים וכללה שירים שמריה לא ביצעה קודם לכן בסיבובי הופעות שלה כמו "Loverboy", "Against All Odds (Take a Look at Me Now)" ו-"I Know What You Want".

## רשימת השירים
### אירופה
# "(Fantasy (Def Club Mix"
# "Emotions"
# "My All"
# "Always Be My Baby"
# "I'll Be There"
# "Rock with You" (בשיתוף טריי לורנז)
# "Touch My Body"
# מחרוזת:
## "I Know What You Want"
## "Obsessed"
## "It's Like That"
## "Shake It Off"
## "Loverboy"
# "Heartbreaker"
# ""
# "One Sweet Day"
# "When You Believe"
# "Hero"
# "We Belong Together"
# "Without You"
# "Butterfly" (קטע סיום)

**הערות:**
* "" ו-"One Sweet Day" לא בוצעו בלוקסמבורג ובמינכן שבגרמניה
* "" לא בוצע גם בפריז ובווינה
* "Fly Like a Bird" בוצע במקום "" בקייפטאון
* "Don't Forget About Us" בוצע במקום "" בדרבן וביוהנסבורג

### אמריקה הלטינית
# "(Fantasy (Def Club Mix"
# "Emotions"
# "Always Be My Baby"
# "Without You"
# "My All"
# "I'll Be There"
# "Rock with You" (עם טריי לורנז)
# "Touch My Body"
# מחרוזת:
## "I Know What You Want"
## "Honey"
## "Breakdown"
## "Obsessed"
## "It's Like That"
## "Loverboy"
# "Heartbreaker"
# "Babydoll"
# ""
# ""
# "We Belong Together"
# "Hero"
# "Butterfly" (קטע סיום)

**הערות:**
"" לא בוצע במקסיקו סיטי

### צפון אמריקה
# "(Fantasy (Def Club Mix"
# "Emotions"
# "Vision of Love"
# "Always Be My Baby"
# "Infamous"
# "Beautiful#"
#"Rock with You" (עם טריי לורנז)
# "Touch My Body"
# מחרוזת:
## "I Know What You Want"
## "Honey"
## "Breakdown"
## "Obsessed"
## "It's Like That"
## "Loverboy"
# "Heartbreaker"
# "Honey"
# "Don't Forget About Us"
# "We Belong Together"
# "Hero"
# "Hero" (קטע סיום)

## תאריכי הופעות

### מופעים שבוטלו

## הערות שוליים

קטגוריה:סיבובי הופעות מ-2016
קטגוריה:סיבובי הופעות של מריה קארי
שירים עצובים שהלחנתי בשמחה

**שירים עצובים שהלחנתי בשמחה** הוא אלבום אולפן מאת המוזיקאי והזמר רפי פרסקי שראה אור בשנת 2017.

פרסקי החל לעבוד על האלבום המכיל חמישה שירים בלבד זמן קצר מאוד לאחר שסיים לעבוד על אלבומו החמישי "חדר צדדי", כשהוצע לו להשתתף באלבום שירי משוררים. הוא הלחין את שירו של המשורר דוד אבידן "רגע לפני אחרון". בעקבות ביטול הפרויקט, החליט פרסקי להמשיך ולעבוד על שירי משוררים נוספים - זלדה ויונה וולך, וזהו אלבומו הראשון בו לא כתב את מילות השירים. את וולך הכיר פרסקי בילדותו, כשהיה גר בשכנות לביתה בקריית אונו, ועל ההיכרות הזו העיד בהמשך כי השפיעה על הכתיבה שיצר. באלבום משתף פרסקי את בתו, תמר, בדואט ובקולות רקע וכן את בת זוגו לשעבר העיתונאית ואשת הטלוויזיה אלימור זילברמן.

את יציאת האלבום לא ליוו הופעות. לשיר "אהבותי המתה" הופק קליפ שצולם באולפן ההקלטות.

## רשימת השירים באלבום
# אהובתי המתה (מילים: יונה וולך) 3:36
# החול הדק החול הנורא (מילים: זלדה) 3:50
# רגע לפני אחרון (מילים: דוד אבידן) 4:05
# חדשות בינלאומיות (מילים: דוד אבידן) 3:19
# שני יסודות (מילים: זלדה) 3:23

## השתתפו בהקלטות
* רפי פרסקי: שירה, גיטרה אקוסטית, הפקה מוזיקלית
* צח דרורי: עיבוד כלי מיתר, תכנותים, פסנתר
* ענת פיירסטון: בס
* ניר מנצור: תופים, כלי הקשה
* קרן טננבאום: כינור
* נועם חיימוביץ' ויינשל: ויולה
* הילה אפשטיין: צ'לו
* אודי רז: טובה
* אביב בכר: עוד
* שי חזן: קונטרבס
* תמר פרסקי: שירה ב"רגע לפני אחרון" ו"שני יסודות"
* אלימור זילברמן: קולות ב"שני יסודות"

## קישורים חיצוניים
* 
* 
* 
* מילות שירי האלבום

קטגוריה:אלבומי רוק ישראליים
קטגוריה:אלבומים בעברית
קטגוריה:אלבומי רפי פרסקי
The Pepsi EP

***The Pepsi EP*** (בעברית: **פפסי מיני-אלבום**) הוא המיני-אלבום הראשון של הזמרת-יוצרת הקולומביאנית שאקירה. המיני-אלבום יצא לאור ב-4 באוקטובר 2003, על ידי חברות התקליטים סוני מיוזיק אנטרטיינמנט וקולומביה רקורדס.

המיני-אלבום מכיל שישה שירים. חלק מהשירים נועדו לפרסומות שונות שהשיקו חברת פפסי קולה בין 2002 ל-2003.

## רקע וכתיבה
את המיני-אלבום הפיקה שאקירה, וכל שיריו פרט ל-"Knock On My Door", שנכתב על ידי לואיס פרננדו אוצ'ואה, נכתבו על ידה.

לכל שיר שיצא בשפה האנגלית מתוך האלבום, יצאה גרסה בשפה הספרדית. ל-"Ask for More", יצאה אף גרסה בינלאומית. השיר "Inevitable" שנכלל באלבומה הרביעי , צורף גם כן לאלבום בגרסה בשפה האנגלית.

## רשימת רצועות

## קישורים חיצוניים

* The Pepsi EP באתר *[[Genius]]*

## הערות שוליים

קטגוריה:מיני-אלבומי בכורה מ-2003
קטגוריה:אלבומי שאקירה
קטגוריה:מיני-אלבומים באנגלית
קטגוריה:מיני-אלבומים בספרדית
קטגוריה:אלבומים שהופקו על ידי שאקירה
קטגוריה:מיני-אלבומי חברת קולומביה רקורדס
פרס באפט"א למשחקים למשחק הטוב ביותר

**פרס באפט"א למשחקים למשחק הטוב ביותר** (באנגלית: **British Academy Games Award for Best Game**) הוא פרס המוענק מדי שנה על ידי האקדמיה הבריטית לאומנויות הקולנוע והטלוויזיה למפתחים והמוציאים לאור של משחקי וידאו ומחשב. הוא מוענק "למשחק הטוב ביותר בכל הז'אנרים והפלטפורמות".

הפרס הוא אחד מ-25 פרסים המוענקים על ידי באפט"א בקטגוריית פרסי המשחקים. הוא הוענק לראשונה בשנת 2004.

## המשחקים שיוצריהם זכו בפרס

## קישורים חיצוניים
* 
* אתר באפט"א לפרסי המשחק
**בסיס נתונים - פרסי המשחקים

משחקי וידאו
באפט"א למשחקים למשחק הטוב ביותר
האישה בלבן (סרט, 1917)

ממוזער|הסרט "האישה בלבן" בוויקישיתוף
**האישה בלבן** (באנגלית: **The Woman in White**) הוא סרט דרמה אילם אמריקאי בבימויו של ארנסט ס. וורד. הסרט מבוסס על הרומן באותו שם מאת וילקי קולינס. הוא כולל חמישה סלילים ומשך ההקרנה הוא שעה ושמונה דקות. הקרנת הבכורה של הסרט הייתה ב-1 ביולי 1917. המפיץ המקורי של הסרט היה חברת פאת'ה (Pathé). בשנות העשרים של המאה העשרים הופץ הסרט בשם "The Unfortunate Marriage".

## תקציר עלילה
לורה פיירלי (פלורנס לה באדי) מתחתנת עם סר פרסיבל גלייד (ריצ'רד ר. ניל) בעקבות בקשתו האחרונה של אביה. זמן קצר אחר הנישואים, אן קתריק (שאותה מגלמת גם פלורנס לה באדי), הידועה בכינוי "האישה בלבן", ושדומה במראה שלה ללורה, באה אל לורה ומספרת לה על עברו של גלייד. דבריה מאמללים את לורה. מריאן (גרטרוד דאלאס), אחותה למחצה של לורה, מגלה את האמת מלורה, ומחליטה לפקוח עין על סר פרסיבל. מאמציה של מריאן מצילים את לורה מגורל אומלל.

## צוות ההפקה
* במאי – ארנס סי. וורד
* תסריטאי – לויד פ. לונרגן על פי האישה בלבן רומן מאת וילקי קולינס
* צלם – ויליאם מ. זולינגר

## צוות השחקנים
* פלורנס לה באדי – תפקיד כפול בדמות לורה פיירלי ואן קתריק
* ריצ'רד ר. ניל – סר פרסיבל גלייד
* גרטרוד דאלאס – מריאן הולקומב
* ארתור באואר – הרוזן פוסקו
* ויין אריי – וולטר הרטרידג'
* ג'. ה. גילמור – פרדריק פיירלי
* קלוד קופר – ניקולה פסקה

## יציאה לאקרנים
כמו סרטים אמריקאים רבים מאותה תקופה, גם הסרט "האישה בלבן" היה נתון לקיצוצים של הצנזורה על סרטים. הצנזורים בשיקגו הסירו מהסרט את שתי הכתוביות הבאות:
* "Patience, my friend, something tells me your wife will not enjoy good health here" (סבלנות ידידי, אשתך לא תהנה מבריאות טובה כאן)
* "Yes, my friend, the crazy woman is critically ill - she will not trouble you long." (כן ידידי, המשוגעת חולה אנושות – היא לא תטריד אותך עוד זמן רב)

עותקים של הסרט קיימים בארכיון הסרטים של ספריית הקונגרס.

## קישורים חיצוניים

## הערות שוליים

קטגוריה:סרטים אילמים
קטגוריה:סרטים המבוססים על האישה בלבן
קטגוריה:סרטי שחור-לבן אמריקאיים
קטגוריה:סרטי דרמה אמריקאיים
קטגוריה:סרטים באנגלית
קטגוריה:סרטים אמריקאיים משנת 1917
לגונדה LG6

**לגונדה LG6** (באנגלית: **Lagonda LG6**) היא מכונית סלון בתצורות סדאן וקבריולה אשר יוצרה על ידי יצרנית הרכב הבריטית **Lagonda** בין השנים 1937–1940.

סך הכול יוצרו 85 יחידות (67 יחידות בעלי גוף קצר, ו-18 יחידות בעלי גוף ארוך).

## תצורות "לגונדה LG6"

* סלון - 4 דלתות, 4 מושבים (דגמים: saloon de ville type + Sedanca type)
* קבריולה - 2 דלתות, 2 מושבים (דגם: Rapide coupe type)
* קבריולה קופה - 2 דלתות (2+2 מושבים) (דגם: "Tourer")

## תמונות

קובץ:1938 Lagonda LG6 châssis court cabriolet 2 - Bonhams Paris 2015.jpg | לגונדה LG6 קבריולט קצרה, שנת 1938 - מבט לתא הנהג
קובץ:Lagonda LG 6 Rapide (1938) (26427060632).jpg | לגונדה LG6, שנת 1938 - מבט לתא הנהג
קובץ:1938 Lagonda LG6 DHC Cabrio IMG 1003 - Flickr - nemor2.jpg | לגונדה LG6 קבריולט, שנת 1938 
קובץ:Lagonda LG 6 Rapide (1938) (26427063892).jpg | לגונדה LG6 קבריולט 
קובץ:1938 Lagonda LG6 châssis court cabriolet 1 - Bonhams Paris 2015.jpg | לגונדה LG6 קבריולט קצרה, שנת 1938
קובץ:Lagonda LG6 Drophead Coupe 1937 (13518808125).jpg | לגונדה LG6, שנת 1937 
קובץ:Lagonda LG6 Drophead Coupe 1937 (13518870893).jpg | לגונדה LG6, שנת 1937 
קובץ:Lagonda LG 6 Sports from 1936 - Side profile.jpg | לגונדה LG6, סלון-ספורט
קובץ:Lagonda LG 6 Rapide (1938) (26427067982).jpg | לגונדה LG6 קבריולט, שנת 1938 


## ראו גם
* לגונדה 12/24
* לגונדה 16/65
* לגונדה 16/80
* לגונדה V12 
* לגונדה 2.6 ליטר
* לגונדה 3 ליטר

## לקריאה נוספת
* לגונדה LG6 קבריולה (rmsothebys.com/en/auctions/AZ16/Arizona/lots/r148-1937-lagonda-lg6-rapide)

## קישורים חיצוניים

* לגונדה LG6 סלון, 4 דלתות (0:30), יו-טיוב
* לגונדה LG6  (2:42 דקות), יו-טיוב

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1937
קטגוריה:מכוניות בריטיות
LG6
לגונדה 16/80

**לגונדה 16/80** (באנגלית: **Lagonda 16/80**) היא מכונית סלון בתצורות סדאן וקבריולה אשר יוצרה על ידי יצרנית הרכב הבריטית **Lagonda** בין השנים 1932–1934.

סך הכול יוצרו 261 יחידות.

## תצורות "לגונדה 16/80"
* 2 דלתות – ספורט קבריולה
* 4 דלתות – Tourer קבריולה
* 4 דלתות – סלון

## תמונות

קובץ:1933 Lagonda 16-80 Kop Hill Climb 2011 (6186134754).jpg | לגונדה 16/80, שנת 1933
קובץ:Lagonda 16 80 Weimann 15 09 2013 a Caltanissetta 33.JPG | לגונדה 16/80 – מבט לתא הנהג
קובץ:Lagonda 16 80 Weimann 15 09 2013 a Caltanissetta 11.JPG | לגונדה 16/80 סלון, 4 דלתות
קובץ:Lagonda 16 80 Weimann 15 09 2013 a Caltanissetta 05.JPG | לגונדה 16/80 סלון, 4 דלתות
קובץ:Lagonda 16 80 Weimann 15 09 2013 a Caltanissetta 22.jpg | לגונדה 16/80
קובץ:Lagonda 16 80 1932 (Volante) jm20531.jpg | לגונדה 16/80 ספורט
קובץ:Lagonda 16 80 1932 (Volante) jm20529.jpg| לגונדה 16/80 ספורט, 2 דלתות, שנת 1932
קובץ:Lagonda 16 80 1933.JPG | לגונדה 16/80 קבריולה, 4 דלתות
קובץ:Lagonda 16 80 Weimann 15 09 2013 a Caltanissetta 19.JPG | מנוע לגונדה 16/80 (6 צילינדרים)


## ראו גם
* לגונדה LG6
* לגונדה 16/65
* לגונדה 14/60 
* לגונדה 2.6 ליטר
* לגונדה 3 ליטר

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1932
קטגוריה:מכוניות בריטיות
16/80
נירקאראס

**נירקאראס** (בהונגרית: **Nyírkarász**, ביידיש: **קאראס**, ולעיתים **ניר-קאראס**), הוא כפר בצפון-מזרח הונגריה במחוז סבולץ'-סטמאר-ברג, 13 ק"מ דרומית מערבית לקישווארדה, ו-33 ק"מ צפונית מערבית לנירג'האזה.

## הקהילה היהודית
יהודים התיישבו בנירקאראס (בפיהם: קאראס) בתחילת המאה ה-18, וקיימו במקום בית ספר, תלמוד תורה וחיידר. הקהילה מינתה רב, סנדלר, מורה ושמש. בשנת 1880 היו 220 יהודים בנירקאראס.

הרב משה אברהם אייזנברגר היה רב ומורה הוראה בקאראס בין השנים בין 1850 ל -1890. בשנים שלפני מלחמת העולם השנייה, רבי משה נחמיה ליפשיץ שוחט ומו"ץ. בשנת 1930 מנתה הקהילה 164 יהודים.

בשנת 1941 נלקחו כ-30 מצעירי הקהילה לעבודות כפייה לשמש ככוח עזר לצבא ההונגרי.

ובמרץ 1944, מיד אחרי כניסת הצבא הגרמני להונגריה, נעצרו שניים מעשירי הקהילה ונשלחו למחנה ריכוז. כעבור חודש הועברו כל יהודי העיר לגטו שהוקם בקישווארדה ומשם נלקחו ביוני 1944 לאושוויץ.

לאחר מלחמת העולם השנייה חזרו כ-30 ניצולים למקום אך לא הצליחו לחדש את חיי הקהילה.

## לקריאה נוספת
* נירקאראס פנקס הקהילות הונגריה, עמוד 392
*נ'יר-קאראס, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמ' 276. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* נ'ירקאראס NYIRKARASZ, באתר "בית התפוצות".
* 

## הערות שוליים

קטגוריה:קהילות יהודיות בהונגריה
קטגוריה:הונגריה: כפרים
קטגוריה:קהילות יהודיות שהושמדו בשואה
סטאוט סקאראב

**סטאוט סקאראב** (באנגלית: **Stout Scarab**) הוא המיניוואן הראשון שיוצר בעולם, על ידי חברת Stout Motor Car Company האמריקאית בין השנים 1932–1939. הוא היה הדגם הראשון שהיה עשוי מפיברגלס, והראשון שהורכבו בו מתלים פנאומטיים (מכניים).

## מאפיינים
ה"סטאוט סקאראב" יוצר בדטרויט במדינת מישיגן. הוא תוכנן ועוצב על ידי מהנדס המטוסים האמריקאי "William Bushnell Stout", וכלל חידושים רבים בשלדה ובמתלים. מאפייני המיניוואן כללו בין השאר שורת כיסאות שנייה שהסתובבה לאחור ושולחן.

מדי שנה יוצרו עד 100 יחידות, ומחירן עמד על כ-5,000 דולר, בשנת 1934. הוא האיץ מ-0 ל-60 מייל ב-15 שניות.

## תמונות

קובץ:Scarab OHTM.JPG |סטאוט סקאראב
קובץ:Stout Scarab Gilmore Car Museum 2011-11-11 02-28-05.jpg | סטאוט סקאראב


## לקריאה נוספת
* סטאוט סקאראב - גלריית תמונות
* סטאוט סקאראב (usatoday.com/story/money/cars/2015/08/23/stout-scarab)
* סטאוט סקאראב כולל תמונות (secondchancegarage)

## קישורים חיצוניים

* סטאוט סקאראב (2:53 דקות), יו-טיוב
* סטאוט סקאראב (3:37 דקות), יו-טיוב
* סטאוט סקאראב (7:18 דקות), יו-טיוב

## הערות שוליים

קטגוריה:מיניוואנים
קטגוריה:דגמי מכוניות שהושקו ב-1932
קטגוריה:מכוניות אמריקאיות
קטגוריה:מכוניות מנוע אחורי
קטגוריה:מכוניות עשויות פיברגלס
שוקולד רובי

**שוקולד רובי** (**Ruby Chocolate**) או **שוקולד אוֹדֶם** הוא סוג של שוקולד שפותח על ידי חברת בארי קליבו, אשר הציגה אותו לראשונה באירוע השקה בשאנגחאי ב-5 בספטמבר 2017. רובי הוא סוג השוקולד החדש השני שהומצא מאז השוקולד הבלונדי, שהומצא ב-2012 על ידי חברת ולרונה, כך שסוגי השוקולד הקיימים לאחר המצאתו הם: שוקולד מריר, שוקולד חלב, שוקולד לבן, שוקולד בלונדי ושוקולד רובי.

שוקולד רובי מיוצר מפולי קקאו מזן "רובי", המיובאים מחוף השנהב, מאקוודור ומברזיל.

צבעו הטבעי של שוקולד רובי הוא ורוד, וטעמו מתואר כ"פירותי" ו"חמצמץ מתוק". בניגוד לשוקולדים אחרים בצבעים וטעמים שונים, הצבע הוורוד והטעם החמצמץ של שוקולד רובי הם טבעיים, ולא נובעים מתוספת של חומרי צבע וטעם. הצבע הוורוד של שוקולד רובי נובע מאבקה טבעית המתקבלת בסוף תהליך הפקת הפולים. לפי דברי החברה, האבקה התגלתה במקרה לפני יותר מעשור על ידי מחלקת המחקר של החברה, ובמשך כעשור עמלה החברה על פיתוחו של סוג שוקולד זה.

לפי נציגי חברת בארי קליבו, המוצר נבדק בארצות הברית, בריטניה, סין ויפן וזכה ל"תגובות חיוביות מאוד", במיוחד בסין.

הראשונה להשיק לציבור הרחב מוצר המכיל שוקולד רובי הייתה חברת נסטלה, שהשיקה ב-19 בינואר 2018 חטיף קיט-קאט העשוי משוקולד רובי, הנמכר בישראל, אירופה, יפן ודרום קוריאה. בנובמבר 2019 הוציאה חברת עלית שלוש גרסאות של המותג "ספלנדיד" מפולי קקאו רובי.

## קישורים חיצוניים

* דיווח חברת בארי קליבו על השקת שוקולד רובי, 5 בספטמבר 2017 
* 
* 
* 

## הערות שוליים

קטגוריה:שוקולד
קטגוריה:סוגי שוקולד
קטגוריה:שווייץ: המצאות
דינמו מוסקבה (כדורעף נשים)

**דינמו מוסקבה** (ברוסית: **Женский Волейбольный Клуб «Динамо» Москва**) הוא שמו של מועדון כדורעף נשים רוסי מקצועני מהעיר מוסקבה שנוסד בשנת 1926.

זו אחת מקבוצות כדורעף הנשים המעוטרות ברוסיה: דינמו זכתה 14 פעמים באליפות הסובייטית, 7 פעמים באליפות ליגת העל הרוסית בכדורעף נשים ו-11 פעמים בגביע האלופות האירופי. בעונת 2019/2020 העפילה לשלב רבע גמר גביע CEV.
## תארים
* **אליפות ברית המועצות / [[ליגת העל הרוסית בכדורעף נשים|אליפות רוסיה]]**
** זכייה (21): 1947, 1951, 1953, 1954, 1955, 1960, 1961/62, 1970, 1971, 1972, 1973, 1975, 1977, 1982/83, 2005/06, 2006/07, 2008/09, 2015/16, 2016/17, 2017/18, 2018/19
** סגנות: 1949, 1952, 1957, 1958, 1966, 1974, 1980/81, 2004/05, 2007/08, 2009/10, 2010/11, 2011/12, 2012/13, 2013/14, 2014/15, 2020/2021
* **גביע ברית המועצות / [[הגביע הרוסי בכדורעף נשים|גביע רוסיה]]**
** זכייה (8): 1950, 1951, 1953, 1982, 2009, 2011, 2013, 2018
** סגנות (6): 2004, 2005, 2007, 2008, 2012, 2016
* **הסופרקאפ הרוסי**
** זכייה (2): 2017, 2018
* **גביע אלופות אירופה**
** זכייה (11): 1961, 1963, 1965, 1968, 1969, 1970, 1971, 1972, 1974, 1975, 1977.
** סגנות (5): 1966, 1967, 1973, 2007, 2009
* **גביע מחזיקות הגביע**
** סגנות (1): 1982
* טורניר Top Volley International
** סגנות (1): 2005

## קישורים חיצוניים

* 

קטגוריה:קבוצות כדורעף נשים רוסיות
כדורעף
זאב סיגל

**זאב סיגל **(באנגלית: **Zev Siegl**, נולד ב-28 בדצמבר 1942) הוא יזם יהודי-אמריקאי, אחד משלושת המקימים של רשת בתי הקפה סטארבקס.

## קורות חיים
זאב סיגל נולד למשפחה יהודית אמריקאית ב-28 בדצמבר 1942 באלמדה, קליפורניה.

סיגל הוא גם מייסד Quatermaine Coffee Roasters בוושינגטון, פירלס פאי בסיאטל, ו-BuckleUp, ששמה שונה מאוחר יותר ל-Socialbeesstrategy.com.

## חיים אישיים
סיגל מתגורר בסיאטל, וושינגטון. ונשוי לאומנית רובין סיגל (Robin Siegl).

## הערות שוליים

קטגוריה:מנהלים יהודים
קטגוריה:מנהלים אמריקאים
קטגוריה:יזמים יהודים אמריקאים
קטגוריה:אמריקאים שנולדו ב-1942
הרוצה בשלום ייכון למלחמה

**הרוצה בשלום ייכון למלחמה** (בלטינית: **Si vis pacem, para bellum** - סִי וִיס פָּאקֶם פָּרָה בֶּלוּם) הוא ביטוי המיוחס לסופר הרומאי, בן המאה הרביעית או החמישית **[[וגטיוס]]**.

## מקור הביטוי
הרעיון בבסיס הביטוי, שעל מי שמעוניין בשלום להתכונן למלחמה, נמצא כבר אצל כותבים מוקדמים מווגטיוס, כגון אפלטון, וניתן להבין אותו גם מתוך אמנות המלחמה של סון דזה, ששאיפתו היא לנצח מבלי להילחם, אך מייחסים את הביטוי לווגטיוס, בהקדמה לספרו השלישי על מדעי הצבא (), שם, בסופה של ההקדמה, הוא מביע זאת במילים שונות מעט: .
תרגום משפטי הסיום של ההקדמה לספר השלישי הוא:

## שימושים נוספים
הביטוי מצוטט על ידי קלאוזביץ ולידל הארט וזכה לורסיות שונות, כגון: "הרוצה במלחמה ייכון לשלום" המיוחסת לנפוליאון או גם היפוכי משמעות, כגון "הרוצה בשלום ייכון לשלום".

ביטוי זה מונצח ביצירות אמנות, על קירות מבנים בבסיסים, על סמלי יחידות בצבאות שונים, כשהוא משמש כמוטו של אותן יחידות, ועל מטבעות.
זהו מקור שמו של אקדח הפרבלום.

## ראו גם
* הרתעה
*  (דף פירושונים)

## קישורים חיצוניים

## הערות שוליים

קטגוריה:מילים וביטויים בלטינית
פרס ז'אק וגניה אוחנה לאמן ישראלי צעיר

"**פרס ז'אק וגניה אוחנה לאמן ישראלי צעיר**" הוא פרס לאמן ישראלי, שהוענק בין השנים 1997-1981, על ידי מוזיאון תל אביב לאמנות מכספי תרומה של  גניה אוחנה.
## רשימת הזוכים

ז'אק וגניה אוחנה לאמן ישראלי צעיר
ז'אק וגניה אוחנה לאמן ישראלי צעיר
*
ליגת העל הרוסית בכדורעף נשים

**אליפות רוסיה בכדורעף בקרב נשים** היא שמה של ליגת העל הרוסית בכדורעף נשים. זו תחרות שנתית למועדונים בתחום כדורעף נשים ברוסיה הנערכת מאז 1992, כיורשת אליפות ברית המועצות.

הקבוצה המצליחה ביותר היא אורלוצ'קה (עם 22 אליפויות בסך הכל), אחריה דינמו (עם 20 אליפויות לאומיות) ולוקומוטיב (עם 7 אליפויות לאומיות).

## הקבוצות בעונת 2021/2022

## היסטוריה
אליפות ברית המועצות בכדורעף נשים נערכה לראשונה בשנת 1933 כחג הכדורעף הסובייטי והייתה תחילה תחרות בין נבחרות העיר.

בשנים 1933–1936 התקיימה כתחרות בין נבחרות עירוניות שונות. משנת 1938 נערכה כאליפות לאומית בקרב מועדוני כדורעף נשים.

לאחר התפרקות ברית המועצות, בשנת 1992 הוגדרה כאליפות פתוחה ונטלו בה חלק גם קבוצות כדורעף נשים מיוגוסלביה.

מאז עונת 1995/96 האליפות מפוצלת לארבע ליגות — ליגת העל, הליגה הבכירה (ליגת המשנה, השנייה בחשיבותה), הליגה הראשונה והליגה השנייה. בעונת 2001/02 ליגת העל הפכה לליגה א' והליגה הבכירה הפכה לליגה ב'. ב-2011, ליגת המשנה התמזגה עם ליגה ב' לצורך הקמת ליגת הנוער.

בעקבות התפרצות נגיף הקורונה ברוסיה עונת 2020 הופסקה והוחלט להעניק את תואר האליפות לדינמו קאזאן, שהייתה במקום ראשון בטבלת האליפות בעת הקפאת העונה.

## אלופות
### ברית המועצות

### רוסיה

### כמות אליפויות

## זכויות שידור
המשחקים המרכזיים של האליפות משודרים בפורטל האינטרנט Sportbox.ru ובערוצי הטלוויזיה של רשת "Match TV".

## ראו גם
* אליפות רוסיה בכדורעף בקרב גברים

## קישורים חיצוניים
* 
* חדשות, סטטיסטיקה, דירוג שחקניות

קטגוריה:רוסיה: תחרויות ספורט נשים
קטגוריה:רוסיה: כדורעף נשים
מלאך-ים כנוף

**מַלְאַךְ-יָם כָּנוּף** (שם מדעי: *Squatina squatina*) הוא מין של כריש ממשפחת מלאך-ימיים החי במזרח האוקיינוס האטלנטי סביב חופי אירופה ומצוי בסכנת הכחדה חמורה.
## מאפיינים
אורכו של כריש זה עד 2.4 מטר בנקבות ו-1.8 מטר בזכרים. משקלו המקסימלי יכול להגיע ל-80 ק"ג. הוא בעל גוף שטוח עם סנפירי חזה דמויי-כנפיים מהם מתקבל המראה המלאכי שלו, הראש גדול עם עיניים קטנות ופיו מלא בשיניים חדות. הוא יכול לפעור את פיו קדימה במהירות ולשאוב מה שנמצא בקרבתו. צבעו אפור-אדמדם עד חום-ירקרק ומנומר כמו קרקעית חולית.

הכריש חי סביב החופים של אירופה ושל הים התיכון והים השחור ומסתתר בחול כדי לארוב לטרף. הוא ניזון מדגים קטנים, דיונונים, סרטנים ויצורי ים נוספים אותם הוא שואב במהירות לפיו.

כריש זה מצוי בסכנה גדולה בטבע ונכחד מאזורים רבם בהם חי בעבר. הוא מצוי בסכנה עקב הסתבכות ברשתות דיג מסחרי, גדרות חשמליות ורעשים הפוגעים בצעירים ובבוגרים יחדיו. גם התרבותו הנמוכה של הכריש מגבילה את יכולתו להסתגל לשינויים אלה.


Squatina squatina tenerife2.jpg
Squatina angelus - Gervais.jpg


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:מלאך-ימיים
קטגוריה:מגה-פאונה של האוקיינוס האטלנטי
קטגוריה:בעלי חיים שתוארו ב-1758
חקיין נקאי

**חקיין נקאי** (שם מדעי: *Aspidontus taeniatus*) הוא מין של דג ממשפחת הקרנוניים החי בשוניות אלמוגים באוקיינוסים ההודי והשקט.
## מאפיינים
דג זה מתחזה לדג הנַקַּאי, אך הוא שייך למשפחה אחרת. אורכו 11.5 ס"מ והוא בעל צבעים דומים לנקאי האמיתי, עם גוף לבן, זנב וחלק גוף אחורי בתכלת, פס שחור אנכי לאורך הגוף וצבע צהוב על מהמצח עד הגב. הראש קטן עם חוטם בולט. אך פניו שונות מעט מפני הנקאי האמיתי.

לדג שתי תועלות מהחקיינות לנקאי: הוא מצליח להתחמק מדגים טורפים המגיעים אליו ל"טיפול" או שומרים עליו מטורפים אחרים ובנוסף הוא מקבל הזמנה להיכנס לפיהם כמו נקאי אמיתי וללקט שאריות מזון משיניהם, אך שלא כמו האמיתי הוא גם נוגס בפיהם ואוכל גם בשר חי ולעיתים גם ניזון מהקשקשים שלהם. הוא מצליח במיוחד על דגים צעירים למרות שבכמה מקרים הוא מצליח לרמות גם בוגרים. הוא קורע את הבשר ואז בורח מהר.

מספר דגי שונית בוגרים יודעים להבחין בהבדלים הקטנים שבין הנקאי האמיתי והחקיין ולהימנע ממנו.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1834
קטגוריה:טקסונים שתוארו בידי ז'אן רנה קונסטן קוי
קטגוריה:קרנוניים
קטגוריה:דגי האוקיינוס השקט
מורנת אף-עלה

ממוזער|מורנה מציצה ממאורתה
**מורנת אף-עלה** (שם מדעי: *Rhinomuraena quaesita*) הוא מין של צלופח ממשפחת המורניים והחבר היחיד בסוג *Rhinomuraena* המצוי בשוניות אלמוגים באזור האינדו פסיפי ממזרח אפריקה עד אוסטרליה, יפן ופולינזיה הצרפתית.

אורכה של המורנה 65-94 ס"מ ולעיתים גם 130 ס"מ והיא בעלת גוף כחול ארוך עם סנפירי גב רעמתי בצבע צהוב הנמשך עד לפנים הצהובות. הראש מוארך ובקצהו ישנם זוג גדילים בשרניים דמויי-עלה. העיניים צהובות ומתחת לסנטר ישנם 2 בינים קטנים. הנקבות צהובות לגמרי והצעירים בעלי גוף שחור עם סנפיר גב צהוב.

היא חיה במאורות של אלמוגים וסלעים ברחבי השונית, לפעמים בזוגות. היא צדה יצורי ים שעוברים לידה לרבות דגי שונית, צדפות, סרטנים ותמנונים.

## קישורים חיצוניים

## הערות שוליים

קטגוריה:בעלי חיים שתוארו ב-1888
קטגוריה:טקסונים שתוארו בידי סמואל גארמן
קטגוריה:מורניים
קטגוריה:מקריני סנפיר יחידים בסוגם
קטגוריה:דגי האוקיינוס השקט
Ty - supermodel

ממוזער|שמאל|קסניה קחוביץ, זוכת העונה הראשונה
***Ty - supermodel*** הייתה תוכנית מציאות רוסית המבוססת על הפורמט האמריקאי של הטופ מודל הבאה.

התוכנית עלתה לראשונה ב-2004. במהלך התוכנית המתמודדות גרות ביחד בבית במוסקבה ובמתחרות בכל פרק במשימות דוגמנות ובידור שונות. הפרס לזוכה הוא חוזה דוגמנות עם הסוכנות הבינלאומית "Point Models" והמחאה בסכום 250,000 דולר.

הזוכה בעונה הראשונה קסניה קחוביץ נהייתה לדוגמנית מצליחה ודגמנה בתצוגות של כריסטיאן דיור ולואי ויטון.

אל פאנל השופטים בעונה השנייה הצטרפה אוקסנה פדורובה, הדוגמנית הרוסייה המצליחה והראשונה מהמדינה שזכתה בתואר מיס תבל. הזוכה בעונה השנייה סווטלנה סרגיאנקו קיבלה הצעה על ידי נשיא רוסיה ולדימיר פוטין להיות חברה בפרלמנט כנציגת תעשיית הדוגמנות ההולכת ומתעצמת במדינה.
## תסקיר

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:טופ מודל
קטגוריה:תוכניות מציאות רוסיות
קטגוריה:תוכניות וסדרות טלוויזיה רוסיות מבוססות על פורמט זר
קטגוריה:רוסיה: אופנה
הקיקלופ

הקיקלופ הוא מחזה סאטירי שנכתב על ידי אוריפידס במאה ה-5 לפני הספירה לכבוד פסטיבל דיוניסיה באתונה של אותה שנה.

## רקע
פסטיבל דיוניסיה היה פסטיבל דתי גדול שנערך באתונה העתיקה לכבוד האל דיוניסוס. במסגרת הפסטיבל נערכה תחרות מחזות בין המחזאים המרכזיים ביותר באותה שנה. במאה ה-5 לפני הספירה, אוריפידס הציג את המחזה הסאטירי שלו 'הקיקלופ' בתחרות. 
'הקיקלופ' היא דמות מרכזית במיתולוגיה היוונית, ובעיקר בסיפור האודיסאה, שבמהלכו אודיסיאוס חוזר במסע של עשר שנים לאחר מלחמת טרויה לביתו. 
המחזה של אוריפידס מציג נקודת הסתכלות שונה מהסיפור המקורי לכאורה, שמסופר באודיסיאה. אוריפידס שילב בסיפור את הסאטיר שהוא דמות מיתולוגית המורכבת מחצי אדם וחצי תיש, אותה הוא משחרר מידו של הקיקלופ על ידי אודיסיאוס.

## עלילה
בדרכו חזרה מטרויה נקלע אודיסיאוס עם עמיתיו אל מערת הקיקלופ פוליפמוס. לאחר שהקיקלופ צולה ואוכל צמד יוונים, מחליט אודיסיאוס להשקות את הקיקלופ ביין, ולפגוע בו. לאחר שאודיסאוס נעלם מהאי, הקיקלופ וסילנוס יושבים לשתות יחד. כשהקיקלופ משתכר הוא מספר שהוא רואה את האלים וקורא לסילנוס בוגד. הקיקלופ חוטף את סילנוס למערה שלו, כשהוא יוצר רושם שבכוונתו לבצע בו מעשים בעלי אופי מיני. אודיסאוס מחליט לפעול שוב. הוא ואנשיו שורפים את עינו של הקיקלופ. הסאטירים (העבדים של הקיקלופ) משתחררים.
כשהגיעו לאי אודיאוס סיפר לקיקלופ ששמו "שום-אדם", כך שכשהקיקלופ צרח מי האחראי לפגיעה בו, היה זה כאילו אומר "שום-אדם לא פגע בי". אודיסיאוס עושה טעות ומגלה לקיקלופ את שמו האמיתי בעת בריחתו, ככל-הנראה מתוך רצון לפאר את עצמו. למרות שהצליח לברוח מהקיקלופ, במהלך מסעו בהמשך נתקל אודיסאוס בבעיות רבות הקשורות לפגיעתו בקיקלופ, שכן אביו של הקיקלופ הוא פוסידון אל הים.

## תרגום לעברית
*אוריפידס, **הקיקלופ**, הוצאת שוקן – תרגומו של אהרן שבתאי.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:קומדיות יווניות
קטגוריה:מחזות של אוריפידס
בארי קליבו

חברת **בארי קליבו** (**Barry Callebaut**) היא בין יצרניות ומעבדות הקקאו הגדולות בעולם, עם היקף ייצור שנתי ממוצע של 1.7 מיליון טונות של קקאו. החברה נוצרה בשנת 1996 כתוצאה של מיזוג של יצרנית השוקולד הבלגית קליבו  והחברה הצרפתית "קקאו בארי" (Cacao Barry). מטה החברה ממוקם בציריך, שווייץ, והיא פועלת בכ-30 מדינות ברחבי העולם.

לקוחות החברה הם יצרנים וקמעונאים בתחום מזון, וכן מאפיות, שוקולטיירים ועוד.

החברה נסחרת בבורסת SIX השווייצרית, סימון: BARN.

## היסטוריה
### קקאו בארי
חברת קקאו בארי נוסדה על ידי צ'ארלס בארי בשנת 1842. מייסד החברה נסע לאפריקה על מנת לחפש סוגים של פולי קקאו שיאפשרו לו ליצור שוקולד איכותי וייחודי. בשנת 1923 לקח על עצמו אלכסנדר לאקארה להציל את החברה שהייתה בקשיים, וגרם לחברה לקחת מספר פרויקטים שאפתניים לצורך כך. בשנת 1952 החלה קקאו בארי לפעול בתחום שוקולדי גורמה. בשנת 1973 השיקה החברה את מותג "Your demonstration partner" המספק סיוע אישי לחובבנים ולמקצוענים בתחום השוקולד. בשנת 1996, טרם המיזוג, השיקה החברה את המותג "Pure Origine of Cacao Barry".

### קליבו
חברת קליבו נוסדה בשנת 1850 על ידי אאוגניוס קליבו כמבשלת שיכר בעיירה וויז שבבלגיה. החברה החלה לייצר טבלאות שוקולד בשנת 1911, וזמן קצר לאחר מכן הפסיקה לייצר מוצרים אחרים ומאותה נקודת זמן עסקה רק בייצור שוקולד. בשנת 1925 החלה החברה לייצר Couverture chocolate - שוקולד איכותי המכיל אחוז גבוה של חמאת קקאו.

### המיזוג וההנפקה
קקאו בארי וקליבו התמזגו לחברה אחת בשנת 1996. בשנת 1998 הונפקה החברה הממוזגת לראשונה בבורסת SIX השווייצרית, ומאז היא נסחרת שם.

### רכישות לאחר המיזוג
* 1999 – רכשה את יצרנית השוקולד השווייצרי Carma AG.
* 2002 – רכשה את יצרנית השוקולד הגרמנית Stollwerck (ומכרה אותה ב-2011).
* 2003 – רכשה את החברה ההולנדית-בלגית .Luijckx Chocoladen N.V.
* 2004 – רכשה את החברה השוודית AM Foods amba.
* 2007 – רכשה את החברה האמריקאית FPI Food Processing International.
* 2008 – רכשה את החברה המלזית KL-Kepong Cocoa Products Sdn Bhd.

## שוקולד רובי

בשנת 2017, דיווחה בארי קליבו כי היא השלימה את פיתוחו של סוג חדש של שוקולד, לאחר שעברו 80 שנים מאז שפותח השוקולד הלבן, סוג השוקולד האחרון שהומצא. לשוקולד החדש היא נתנה את השם: "שוקולד רובי", בשל צבעו הוורוד. לשוקולד זה יש באופן טבעי (ללא חומרי טעם וצבע) טעם פירותי מתוק-חמצמץ וצבע ורוד.

## קישורים חיצוניים

* 

## הערות שוליים

קטגוריה:חברות שוקולד
קטגוריה:חברות מזון שווייצריות
קטגוריה:חברות הנסחרות בבורסה השווייצרית SIX
EXPSPACE

בתורת הסיבוכיות, המחלקה EXPSPACE היא קבוצת כל בעיות ההכרעה הפתירות על ידי מכונת טיורינג דטרמיניסטית ב  O(2^{ P(n) })  במַקום, כאשר  P(n)  מייצג פונקציה פולינומית של  n . (מקצת החוקרים מגבילים את  P(n)  להיות פונקציה ליניארית) לחלופין, אם אנו משתמשים במכונת טיורינג לא דטרמיניסטית, אנחנו מקבלים את המחלקה NEXPSPACE, אשר שווה ל-EXPSPACE על ידי משפט סביץ'.
EXPSPACE
במונחים של DSPACE ו NSPACE:
:\mathsf{EXPSPACE} = \bigcup_{k\in\mathbb{N}} \mathsf{DSPACE}(2^{n^k}) = \bigcup_{k\in\mathbb{N}} \mathsf{NSPACE}(2^{n^k})

## EXPSPACE-Complete
בעיית הכרעה  B  נחשבת EXPSPACE-Complete אם היא שייכת ל-EXPSPACE, וקיימת לכל בעיה ב- EXPSPACE רדוקציה פולינומית אל  B . במילים אחרות, קיים אלגוריתם בעל זמן ריצה פולינומי הממפה איברים מבעיה אחת לשנייה.

ניתן לחשוב על בעיות EXPSPACE-Complete כבעיות הקשות ביותר במחלקה EXPSPACE.

EXPSPACE-Complete מכילה ממש את PSPACE, NP, P ורווח בין החוקרים לחשוב כי היא מכילה ממש את EXPTIME.

## דוגמאות

קטגוריה:מחלקות סיבוכיות
ג'וואנסון שה

**גְ'ווָאנְסוּן שְׁה** (בסינית מסורתית: 顓孫師, בסינית מפושטת: 颛孙师, בפין-יין: Zhuānsūn Shī. 503-? לפנה"ס), ידוע גם בתואר הכבוד שלו דְזְה גָ'אנְג (סינית: 子張, פין-יין:Zi Zhang, וייד-ג'יילס: Tzu-chang), היה תלמיד בולט של קונפוציוס, שליווה את קונפוציוס במסעותיו למדינות אחרות, ומאוחר יותר גם יצר אסכולת קונפוציאניזם משלו.

## חייו
גְ'ווָאנְסוּן שְׁה (דְזְה גָ'אנְג) נולד בשנת 503 לפנה"ס, והיה צעיר ב-48 שנים מקונפוציוס. על פי הספר "שורש היוחסין" (世本), סבו היה נסיך ממדינת צֶ'ן אשר שימש בממשלת מדינת לוּ, מולדתו של קונפוציוס. על אף שרשומות ההיסטוריון מזהות את דְזְה גָ'אנְג כאיש צֶ'ן, הוא כפי הנראה נולד וגדל במדינת לוּ.

דְזְה גָ'אנְג התמצא היטב בטקסים, אך נאמר עליו שהיה חלש ברדיפה אחר אנושיות. דְווָאנְמוּ צְה, תלמיד בולט אחר של קונפוציוס, אמר על דְזְה גָ'אנְג: "אינו מתפאר בהצטיינותו מעוררת ההערצה, אינו מראה שמחה על מעמדו האציל, לא חצוף ולא עצל, אינו מתנשא על הנתמך. אלו הם מאפייניו של גְ'ווָאנְסוּן שְׁה".

גְ'ווָאנְסוּן שְׁה פתח מאוחר יותר אסכולה משלו, ותלמידיו היוו ענף של הקונפוציאניזם שידוע בתור "פלג דְזְה גָ'אנְג", אשר הוזכר על ידי הפילוסופים שׂוּ'ן דְזְה והָאן פֵיי דְזְה, מאות שנים לאחר זמנו של דְזְה גָ'אנְג.

המאמרות מכילות שלושה פרקים מאמרותיו של גְ'ווָאנְסוּן שְׁה. כאשר חלה במחלה קשה, אמר לבנו שֶׁנְשְׂיָאנְג (申祥): "אנחנו מדברים על סופו במקרה של איש המעלה, ועל מותו במקרה של האיש הפחות. האוכל לקוות שהאפשרות הראשונה תתקיים במקרה שלי היום?"

## תוארי כבוד
במקדשי קונפוציוס, לוח רוחו של גְ'ווָאנְסוּן שְׁה נמצא חמישי מבין תריסר החכמים, במערב.

במהלך שושלת טאנג, הקיסר שׂוֵ'אנְדְזונְג העניק לגְ'ווָאנְסוּן שְׁה את תואר האצולה "רוזן צֶ'ן" (陳伯). במהלך שושלת סונג הוסיפו לו את התארים מרקיז וָאנְצְ'יוֹ (宛丘侯), מרקיז יִינְגְצְ'ווָאן (穎川侯) ודוכס צֶ'ן (陳公).

צאצאים של גְ'ווָאנְסוּן שְׁה החזיקו בתואר "דוקטור לחמש הקלאסיקות" (五經博士; Wǔjīng Bóshì).

## מקורות
* 
*  
* 

## הערות שוליים

קטגוריה:פילוסופים סינים
SVT1

**SVT1** הוא ערוץ טלוויזיה שוודי הנמצא בבעלות השידור הציבורי של שוודיה, תאגיד השידור השוודי. לערוץ גם ערוצי אחות, SVT2, SVT24, SVTK ו-Barnkanalen. ב-2018 היה לערוץ רייטינג ממוצע של 24.5% ובכך היה לנצפה ביותר במדינה. הערוץ משדר באפיק 1.

## היסטוריה
שידורי הטלוויזיה בשוודיה הושקו רשמית ב-4 בספטמבר 1956 עם השקת ערוץ Radiotjänst TV, שלאחר שנה שינה את שמו ל-Sveriges Radio TV. השקתה של רשת הטלוויזיה השנייה, TV2, הובילה את הערוץ לשנות את שמו ל-TV1 ב-1969. הערוץ החל לשדר בצבע בשנת 1970, עוד בטרם שתי הרשתות עברו לניהול המשדר הציבורי ב-1 ביולי 1979.

כדי לעודד את התחרות בין שני הערוצים, הערוץ מיתג את עצמו מחדש כ"Kanal 1" (בתרגום: ערוץ 1) ב-1 ביולי 1987, כשכל תוכניות האולפן של הערוץ, הופקו בסטוקהולם, כולל החדשות והאקטואליה. התחרות הגוברת עם הערוצים המסחריים, כולל ערוץ TV4, הובילה לשינוי שם הערוץ ל-SVT1, תוך הפקת תוכניות חדשות מכל רחבי המדינה.

ב-2001 הוחלט לנסות להפוך את הערוץ לנצפה ביותר בשוודיה, במקום ערוץ SVT2. במסגרת המהלך, עברה התוכנית הפופולרית, "Report" לערוץ. בזמן שתוכנית אחרת עברה לרשת השנייה.

## לוח שידורים
בימי חול, יום שידור רגיל מתחיל עם תוכנית הבוקר "בוקר טוב שוודיה" (Gomorron Sverige), ואחריה שידורים חוזרים וסרטים תיעודיים לאורך כל היום, יחד עם ספורט בשידור חי. לוח השידורים של הערב לרוב משודר בין 5 בערב עד חצות עם מהדורה מרכזית בת 25 דקות ב-7:30 בערב, וזאת לאחר מבזקים ומגזינים קצרים בשעה 6. בלילה משודרות תוכניות בשידור חוזר.

## ציר זמן
* 1956-1969 : בתחילה היה ידוע הערוץ כ"Radiotjänst TV", אם כי נהוג היה לקרוא לערוץ "הטלוויזיה", וזאת בשל העובדה כי הוא היה הערוץ השוודי היחיד.

* 1969-1979 : כאשר ערוץ שני הושק בדצמבר 1969, שונה שם הערוץ ל-"TV1". שנה מאוחר יותר החלו השידורים בצבע.

* 1980-2001 : TV1 ו-TV2, הפכו לחלק מהמשדר הציבורי Sveriges Television בשנת 1980. החברה החדשה החלה להשתמש בסמליל חדש, דומה בחלקו הגדול לשתי הרשתות.

* 2001-2008 : בשנת 2001 מותג מחדש הערוץ, עם סמליל חדש שכולל כוכב. הסמליל של SVT כלל ריבוע כתום עם הספרה "1" לצד הכוכב. כל שידורי הערוץ עברו למסך רחב בשנת 2007.

* 2008-2012 : SVT1 עבר עוד מיתוג מחדש ב-25 באוגוסט 2008.

## גלריה

קובץ:250px-TV1 logo 1980s.svg.png|סמליל הערוץ בין 1980-2001
קובץ:Svt1hd.svg|סמליל הערוץ בין השנים 2010-2012
קובץ:SVT1 logo 2012.svg|סמליל הערוץ בין השנים 2012-2016
קובץ:SVT1 HD logo.svg|סמליל גרסת ה-HD בין השנים 2012-2016
קובץ:SVT1 HD.png|סמליל גרסת ה-HD מאז 2016


## ראו גם
*Anno 1790

## קישורים חיצוניים
* 

קטגוריה:ערוצי טלוויזיה שוודיים
קטגוריה:תאגיד השידור השוודי
יוסף ספיר (רופא)

**יוסף ספיר** (1869–1935), ברקוביץ' במקור, היה פעיל ציוני, רופא נשים, מנהל מחלקת נשים בבית החולים ביקור חולים בירושלים (1925-1935).

## קורות חיים
ספיר נולד בקישינב, בסרביה שברוסיה לצבי ולאטיל. את לימודי הרפואה עשה בווינה ובמונפלייה.

ספיר התחתן עם מתילדה בת ד"ר אהרון פוריעס.

### פעילות ציונית
ספיר כיהן כיושב ראש של אחת האגודות הציוניות באודסה. תוך זמן קצר נעשה לראש כל האגודות, שמספרן באודיסה הגיע אז לכמה עשרות.

ספיר השתתף בקונגרסים הציוניים מהרביעי ועד ה-12.

בשנת 1914 ספיר ביקר בארץ ישראל.

בשנת 1916 נאסר בגלל היותו מעורב בפעילות ציונית, בתקופת מלחמת העולם הראשונה.

עם פרוץ הפרעות באוקראינה בין השנים 1918–1921 היה מראשי הוועד לעזרת הנפגעים.

ספיר נבחר לראש קרן קיימת לישראל באודסה, ובהמשך ליושב ראש ההסתדרות הציונית בדרום רוסיה.

ספיר נמנה עם מייסדי חוגי "עבודת הקודש" באודסה. 

אודסה של תחילת המאה היוותה ציר חשוב של הספרות העברית.  ספיר קיבל על עצמו להיות המפיץ של הספרות הלאומית - ציונית ביידיש וברוסית.

לימים ייסד ספרייה שהייתה קרויה "דיא קופיקה ביבליאטהעק". בספרייה זו הוציא עשרות חוברות בהשתתפותם של טובי הסופרים הציונים על נושאים לאומיים וציוניים שונים. החוברות הללו נפוצו בהרבה רבבות טפסים. 

ספיר היה מקורב לחיים נחמן ביאליק, ולד"ר שאול טשרניחובסקי.

### בארץ ישראל
בשנת 1925 עלה לארץ ישראל.

ספיר נתמנה למנהל מחלקת היולדות בבית החולים ביקור חולים בירושלים ספיר היה פעיל בהר"י ובהסתדרות "הציונים הכלליים".ספיר היה פסל חובב. בין עבודותיו נמנה פסלו של הרצל, אשר נמכר בעותקים רבים, כשההכנסה ממכירותיו הייתה קודש לאגודת "קרן הקיימת".
הוא נפטר בשנת 1935, ונקבר בירושלים.
הותיר אחריו 2 ילדים: רופאת הנשים ד"ר  רחל יהודית ספיר-וילצ'יק והאדריכל ברוך ספיר. נכדיו: מנתח הלב פרופ' דני גור, והאמנית אילנה גור.

## מספריו
* "חלוצי התחייה" (תר"ץ) (1903), אוסף מאמרים בנושא מהות הציונות ותולדותיה, שזכה לפרס ולתפוצה עולמית ותורגם למספר שפות
* "תורת החיים"

## לקריאה נוספת
* 
* הארץ, 22 באפריל 1936, גיליון 5074, עמוד 2

## הערות שוליים

קטגוריה:גינקולוגים ביישוב
קטגוריה:אישים שהשתתפו בוועידות הקונגרס הציוני העולמי
קטגוריה:סגל בית החולים ביקור חולים
קטגוריה:אנשי העלייה הרביעית
קטגוריה:יהודים הקבורים בירושלים
קטגוריה:ארץ-ישראלים שנולדו ב-1869
קטגוריה:ארץ-ישראלים שנפטרו ב-1935
נעל הזהב הבלגית

**נעל הזהב הבלגית** (בהולנדית: **Gouden Schoen**, בצרפתית: **Soulier d'Or**) הוא פרס המוענק על בסיס שנתי לכדורגלן הטוב ביותר באותה השנה בליגת העל הבלגית. הפרס מוענק בתחילתה של כל שנה אזרחית, ומוענק בחסות העיתון הבלגי *Het Laatste Nieuws*. הפרס מחולק החל משנת 1954.

הזוכה בפרס נבחר על ידי משאל בין עיתונאים ואנשי כדורגל בולטים בבלגיה. המצביעים מתבקשים לבחור עבור השחקן המצטיין בחצי העונה השני של העונה החולפת, ובחציה הראשון של העונה הנוכחית. כתוצאה מכך, הזוכה יכול לקבל את כל קולותיו עבור חצי עונה בלבד, כך למשל אם הצטרף/עזב את הליגה הבלגית בסיום העונה, או לקבל קולות עבור הופעותיו בשתי קבוצות שונות.

פול ון הימסט הוא שיאן הזכיות בפרס, עם ארבע זכיות, בין 1960 ל-1974. יאן קולמנס ווילפריד ון מואר זכו בתואר שלוש פעמים כל אחד. הזר הראשון שזכה בתואר היה יוהאן בוסקאמפ ההולנדי שזכה בתואר ב-1975. פאר זטרברג השוודי ומבארק בוסופה המרוקאי הם הזרים היחידים שזכו בתואר יותר מפעם אחת. בשנת 2011 היה מתיאס סוארס הארגנטינאי לדרום אמריקאי הראשון שזוכה בתואר.

בשנת 2016 חולק לראשונה במקביל פרס נעל הזהב לכדורגלנית המצטיינת של השנה, והזוכה הראשונה בתואר הייתה טסה וולארט.

## רשימת הזוכים

## ראו גם
* כדורגלן השנה בבלגיה

קטגוריה:בלגיה: כדורגל
בלגיה
Wanderer Puppchen

**Wanderer Puppchen** היא מכונית  פתוחה, בסגנון "טורפדו" אשר יוצרה על ידי יצרנית האופניים, כירכרות, אופנועים, ומכוניות הגרמנית **Wanderer-Werke AG**, בין השנים 1912–1926. השם puppchen אינו שמה הרשמי אלא כינוי עממי ופירושו "בובה" או "בובה קטנה".

יוצרו מעל 9,000 יחידות

דגמי "Wanderer Puppchen" נרכשו על ידי הצבא הגרמני שהיה קרוי רייכסווהר,(בגרמנית: Reichswehr, "הגנת הרייך"), ושירת בתקופת מלחמת העולם הראשונה.

## דגמים
* 5/12 PS W1 (יוצר בין השנים 1912–1913)
* 5/15 PS W2 (יוצר בין השנים 1913–1914)
* W3 (5/15 PS) (יוצר בין השנים 1919–1914)
* 5/15 PS W4 (יוצר בין השנים 1919–1924)
* 5/20 PS W8 (יוצר בין השנים 1925–1926)

## תמונות

קובץ:Wanderer 5-15 PS Typ W 3 (1915) at Autoworld Brussels (8488632860).jpg|  דגם Wanderer Puppchen מודל "W 3", שנת 2015
קובץ:Wanderer W8 Horch Museum.jpg |  דגם Wanderer Puppchen 
קובץ:MHV Wanderer Puppchen 1911 01.jpg  |  דגם Wanderer Puppchen 
קובץ:Wanderer 5⧸20 im EFA-Museum für Deutsche Automobilgeschichte, 1.jpeg |  דגם Wanderer Puppchen  מודל "5/20 PS W8"
קובץ:Wanderer W3 5 12.jpg |  דגם Wanderer Puppchen מודל "W 3"
קובץ:Wanderer Puppchen Gläserne-Manufaktur.JPG |  דגם Wanderer Puppchen 
קובץ:MHV Wanderer Puppchen 1911 02.jpg |  דגם Wanderer Puppchen 
קובץ:Germany military vehicles.jpg | דגם "Wanderer Puppchen" בשרות הצבא הגרמני (רייכסווהר)


## קישורים חיצוניים

*  דגם "Wanderer Puppchen" (1:57 דקות), יו-טיוב

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1912
קטגוריה:כלי רכב צבאיים
קטגוריה:כלי רכב גרמניים
הנסיך ז'אן, דוכס גיז

**הנסיך ז'אן, דוכס גיז** (בצרפתית: **Jean d'Orléans**; 4 בספטמבר 1874 - 25 באוגוסט 1940), היה ראש בית אורליאן בין השנים 1926–1940, והטוען לכתר צרפת מטעם האורליאניסטים בשם **ז'אן השלישי, מלך צרפת**.

## ביוגרפיה
ז'אן נולד ב-4 בספטמבר 1874 בפריז, לנסיך רובר, דוכס שארטר ולפרנסואז, נסיכת אורליאן, בתם של פרנסואה, נסיך ז'ואנוויל ופרנסיסקה, נסיכת ברזיל. בצעירותו רצה ז'אן להתגייס לצבא הצרפתי, אולם נדחה על ידו, ובשל כך הוא התגייס לצבא דנמרק, שם שירת גיסו ולדמר, נסיך דנמרק. לאחר סיום שירותו חזר ז'אן לצרפת והתיישב בלה נוביון-א-תייראש, אן, אותה ירש מדודו אנרי, דוכס אומאל.

ב-30 באוקטובר 1899 התחתן ז'אן עם בת דודתו איזבל, נסיכת אורליאן, בתם של הנסיך פיליפ, רוזן פריז ומארי איזבל, נסיכת אורליאן, ממנה היו לו 4 ילדים. בשנת 1909 עבר ז'אן עם משפחתו ללראצ'ה, מרוקו, אולם לאחר שמרוקו הפכה לפרוטקטורט צרפתי בשנת 1912, נותר ביתו של ז'אן חלק ממרוקו הספרדית, ואילו שדותיו נהיו חלק ממרוקו הצרפתית. עם פרוץ מלחמת העולם הראשונה בשנת 1914 ביקש ז'אן להילחם לצד הצרפתים, אולם נדחה על ידי צרפת, בלגיה ובריטניה, ומשום כך הצטרף לצלב האדום, ואף קיבל על שירותו את עיטור צלב המלחמה. בשנת 1915 נשלח ז'אן לבולגריה, על מנת לשכנעה שלא להצטרף למלחמה, אולם משימתו נכשלה ובולגריה הצטרפה למעצמות המרכז. לאחר המלחמה חזר ז'אן למרוקו, ובשנת 1924 קיבל את התואר דופן צרפת בעקבות מותו של בן דודו - גיסו פרדינן, דוכס מונפנסייה. בשנת 1926 מת גם בן דודו - גיסו פיליפ, דוכס אורליאן ללא ילדים, ובעקבות כך הפך ז'אן לראש בית אורליאן ולתובע לכתר הצרפתי מטעם האורליאניסטים. בעקבות כך נאסר על ז'אן להתגורר בצרפת, ובשל כך הוא חי במרוקו עד למותו ב-25 באוגוסט 1940.

## משפחתו
ב-30 באוקטובר 1899 התחתן ז'אן עם בת דודתו איזבל, נסיכת אורליאן, בתם של הנסיך פיליפ, רוזן פריז ומארי איזבל, נסיכת אורליאן, ממנה היו לו 4 ילדים:
* איזבל, נסיכת אורליאן (1900–1983), התחתנה עם ברונו, רוזן ארקור, ולאחריו התחתנה עם פייר מירא
* פרנסואז, נסיכת אורליאן (1902–1953), התחתנה עם כריסטופר, נסיך יוון ודנמרק
* אן, נסיכת אורליאן (1906–1986), התחתנה עם הנסיך אמדאו, דוכס אאוסטה
* אנרי, רוזן פריז (1908–1999), התחתן עם איזבל, נסיכת אורליאן-ברגנסה

## אילן יוחסין

## קישורים חיצוניים

קטגוריה:בית אורליאן
קטגוריה:צרפתים שנולדו ב-1874
קטגוריה:צרפתים שנפטרו ב-1940
למון טוויגס

**למון טוויגס** או **ענפי הלימון** (באנגלית: **The Lemon Twigs**) היא להקת פופ ורוק אמריקאית מלונג איילנד, ניו יורק, ארצות הברית, שהוקמה בשנת 2015 על ידי האחים בריאן ומייקל ד'אדאריו. שני האחים הם זמרים, כותבי שירים ומנגנים על מגוון כלי-נגינה. על הבס מייגן זינקווסקי ועל הקלידים דני איילה. כל חברי ההרכב למדו ב-Hicksville High School בניו יורק.

## ביוגרפיה
*למון טוויגס* הוקמה על ידי האחים בריאן ומייקל ד'אדאריו בזמן שהיו תלמידים בתיכון היקסוויל בלונג איילנד, ניו יורק. שני האחים הם הסולנים, הגיטריסטים והמתופפים, ומוכשרים בנגינה על כלים נוספים.
באלבום *[[Do Hollywood]]*, כל אחד מהאחים הוביל בשירה ובגיטרה את השירים שהוא כתב והלחין, וכך נשמר המנהג גם בהופעות חיות.
חבריהם לספסל הלימודים זינקווסקי ואיילה מנגנים על בס וקלידים, בהתאמה. איילה הוא גם זמר משני.
הלהקה כותבת ומנגנת מוזיקה שמעדכנת רוק קלאסי משנות השישים, כדוגמת הביטלס, הביץ' בויז והזומביז, וכן הרכבי פאוור פופ וארט רוק משנות השבעים כדוגמת ביג סטאר והראמונס. כמו כן, הם מושפעים ממחזות הזמר של תיאטראות ברודוויי.

## חברים
* בריאן ד'אדאריו - שירה, גיטרה, בס, קלידים, תופים, חצוצרה, כינור
* מייקל ד'אדאריו - שירה, גיטרה, בס, קלידים, תופים, כלי הקשה
* דני איילה - קלידים, קול שני
* מייגן זינקווסקי - בס

## דיסקוגרפיה
### אלבומי סטודיו
**what we know* (אלבום לא רשמי, 2015)
**[[Do Hollywood]]* (2016)
**Songs For the General Public* (2020)

### מיני-אלבומים
**Brothers of Destruction* (2017)

### סינגלים
*"These Words"/"As Long as We're Together" (2016)
*"I Wanna Prove to You" (2017)

## קישורים חיצוניים

* 

* New band of the week: The Lemon Twigs (*The Guardian*, July 18, 2016)

## הערות שוליים

2017 12
קטגוריה:להקות רוק אמריקאיות
קטגוריה:להקות פופ אמריקניות
קטגוריה:להקות שהוקמו בשנת 2015
קטגוריה:להקת אחאים
עוצמה חכמה

"**עוצמה חכמה**" (באנגלית: "**Smart Power**") הוא מונח מתחום היחסים הבינלאומיים, המתייחס לשילוב של אסטרטגיות של עוצמה רכה ושל עוצמה קשה.

הוא מוגדר על ידי ** כ"גישה המדגישה את הצורך בצבא חזק, אך בד בבד גם בבריתות, שיתופי פעולה ומוסדות בכל הרמות שמטרתם להרחיב את ההשפעה האמריקאית ולכונן את הלגיטמיות של השלטון האמריקאי".

המושג של עוצמה חכמה קיבל הגנה רשמית מאת מזכירת המדינה של ארצות הברית הילרי קלינטון, אשר הדגישה כי אין בכוונתה של ארצות הברית לוותר על עוצמתה הדיפלומטית והצבאית, אך עם זאת שרצונה של ארצות הברית לשים קץ לנרטיב המשיחי ולשימוש התכוף בכפייה שאפיין את ממשל בוש.

## הערות שוליים

קטגוריה:התבוללות תרבותית
קטגוריה:לוחמה פוליטית
לוקומוטיב מוסקבה (כדורסל)

**לוקומוטיב מוסקבה** (ברוסית: **Баскетбольный Клуб «Локомотив» Москва**) הייתה קבוצת כדורסל סובייטית מהעיר מוסקבה, שהתמודדה בליגת העל הסובייטית בכדורסל והתקיימה בשנים 1923–1980.

הקבוצה זכתה באליפות פעם אחת בלבד, בעונת 1939.

## היסטוריה
קבוצת הכדורסל של לוקומוטיב מוסקבה הוקמה בשנת 1923 כחלק מאגודת לוקומוטיב. היא הייתה ממייסדות ליגת העל הסובייטית בכדורסל והתמודדה בה במשך מספר עשורים, אף לא הצליחה להגיע להישגים משמעותיים לאחר מלחמת העולם השנייה.

בשנת 1937 סיימה במקום השלישי בטבלת האליפות, אך עונה לאחר מכן הייתה לסגנית אלופה, לקראת זכייתה באליפות הלאומית לראשונה בתולדותיה, בעונת 1939. שנה לאחר מכן התמקמה במקום השלישי, הישג שהצליחה לשחזר גם לאחר חידוש הליגה בעונת 1944 אך מאז נכשלה בשחזור הישג זה.

בשנות ה-80 של המאה ה-20 פורקה.

## תארים והישגים
* **אליפות [[ליגת העל הסובייטית בכדורסל]] (1):** 1939
** סגנית: 1938
** מקום שלישי: 1937, 1940, 1944

כדורסל
קטגוריה:קבוצות כדורסל סובייטיות
קטגוריה:קבוצות כדורסל רוסיות שהתפרקו
SVT2

**SVT2** הוא ערוץ טלוויזיה ציבורי המשודר בשוודיה, הנמצא בבעלות המשדר הציבורי Sveriges Television.

הערוץ הושק ב-5 בדצמבר 1969 בידי חברת Sveriges Radio, ובמשך שנים רבות היה הערוץ הפופולרי ביותר בשוודיה, אך כיום הוא משמש כערוץ טלוויזיה של SVT, ומשדר תוכניות בעלות מדרוג נמוך לעומת ערוץ SVT1 המרכזי. נכון ל-2018 ממוצע הרייטינג של הערוץ הוא 6.3%.

## היסטוריה
לאורך שנות ה-60 התחולל ויכוח בנושא ערוץ טלוויזיה שני, עקב פתיחת ערוץ Radiotjänst TV ב-1956. חלק רצו כי הערוץ החדש יהיה פרטי וימומן מפרסומות, אך הוחלט כי הערוץ יהיה ציבורי, וכי Sveriges Radio, ישדר את הערוץ

TV2 החל לשדר ביום שישי 5 בדצמבר 1969 - אירוע הידוע כמו "פיצול ערוץ" (kanalklyvningen). בעוד TV1 שודר על תדרים VHF, בערוץ TV2 השתמשו בתדר UHF, כלומר הצופים נאלצו לקנות ממיר מיוחד על מנת לצפות בשידורי הערוץ.

אף על פי ש-TV2 היה חלק מאותה חברה, הם היו בעלי מנהלים עצמאיים ואת שניהם עודדו להתחרות אחד עם השני. שני הערוצים הסכימו מאוחר יותר שלא להתחרות ישירות זה בזה, לדוגמה תוכניות סוף השבוע שודרו ביום שישי בערב ב-TV2 וב-TV1 במוצאי שבת.

שני הערוצים גם חלקו חברת חדשות ארצית, TV-nytt ששידר מבזקים קצרים ב-7 בערב וב-9 בערב. הפורמט הראשוני גרם להאשמות של חברת החדשות בהטיה של החדשות לצד שמאל, וערוץ TV2 אף תואר "ערוץ אדום".

השימוש בתדרים UHF העניק לראשונה לערוץ TV2 אפשרות לשדר תוכניות מקומיות. בנובמבר 1970 הושק מגזין החדשות האזורי הראשון, Sidnytt.

לאחר שהחלו לעלות לשידור בהדרגה מגזיני חדשות אזוריים ברחבי המדינה, TV2 הוגדר מחדש כערוץ כלל-שוודי ביולי 1987.
ממוזער|ממיר שהועברו בו שידורי TV2
ההיערכות מחדש סייעה ל-TV2 להפוך לערוץ הנצפה ביותר בשוודיה, אם כי בשנת 1994 הערוץ איבד את ההובלה לרשת הטלוויזיה המסחרית. התחרות הגוברת הובילה להיערכות מחדש של SVT2 בשנת 1996, במסגרתה הושקו תוכניות חדשות ומגזינים עברו לערוץ SVT1.

## תוכניות
תוכניות בערוץ SVT2 הן לרוב תוכניות איכותיות יותר מאשר בערוץ הראשי SVT1. שידורי הערוץ כוללות תוכניות בשפות הסאמיות והפינית, סרטים, אקטואליה וכיסוי פרלמנטרי.

הערוץ אינו משדר 24 שעות ביממה. נכון ל-2015 SVT2 מסיים את שידורי ב-0:55 בלילה וחוזר לשדר בין 8 ל-9 בבוקר.

בשעה 5:15 בערב, SVT2 מתחיל את לוח הזמנים של הערב עם שלושה מבזקי חדשות בשפות מיעוטים: סאמית צפונית, שפת הסימנים בשוודית ובפינית, ואחריהם תוכנית דוקומנטרית. תוכנית החדשות המרכזית, Aktuellt, בשעה 09:00 כולל עדכוני ספורט, חדשות תרבותיות ואזוריות ומזג האוויר.

### תוכניות רכש
* הסופרנוס
* עמוק באדמה
* רחוב K
* פרקינסטון
* הסמויה
* ניפ/טאק
* ורוניקה מארס

## גלריה

קובץ:200px-TV2 logo 1969.png|הסמליל המקורי של הערוץ, בשימוש מאז השקתו
קובץ:100px-TV2 logo 1970s.png|סמליל הערוץ בראשית שנות ה-70
קובץ:250px-TV2 logo 1980s.png|סמליל הערוץ בין השנים 1980-2001
קובץ:50px-SVT2 logo 2003.png|סמליל הערוץ בין השנים 2001-2008
קובץ:SVT2 logotyp.png|סמליל הערוץ בין השנים 2008-2012
קובץ:Svt2hd.svg|סמליל גרסת ה-HD בין השנים 2008-2012
קובץ:SVT2 logo 2012.svg|סמליל הערוץ מאז 2012
קובץ:SVT2 HD logo.svg|סמליל גרסת ה-HD של הערוץ מאז 2012


## קישורים חיצוניים
* 

## הערות שוליים

קטגוריה:ערוצי טלוויזיה שוודיים
קטגוריה:תאגיד השידור השוודי
גימבאפ

[280px|ממוזער|גימבאפ [טונה (מימין) וגימבאפ גבינה (משמאל)]]
**גימבאפּ **(בהנגול: **김밥, **באנגלית: **Gimbap**)** **הוא מאכל קוריאני, העשוי מאורז מבושל ורכיבים נוספים מגולגלים בגים, רצועות של אצות מיובשות ומוגש כנגיסות פרוסות. הוא דומה מאוד לסושי היפני וככל הנראה נוצר בהשראתו. 

תרגום מילולי של שם המאכל הוא אורז ואצה. לפני הופעת הגימבאפ התקיים מאכל דומה בשם בוֹקסאם (복쌈).

לעיתים קרובות המנה מהווה חלק מארוחה ארוזה, או *[[בנטו (אוכל)|דוסיראק]]*, להיאכל בפיקניק, ואירועים בחוץ, והיא משמשת גם כארוחה קלה יחד עם *דנמוג'י* (צנון צהוב כבוש) וקימצ'י. גימבאפ הוא מזון מהיר פופולרי בקוריאה ובארצות אחרות, והוא ידוע כמזון נוח בגלל הניידות הגבוהה ועקב כך שאינו מכיל נוזלים כלל.

## קישורים חיצוניים

## הערות שוליים

קטגוריה:המטבח הקוריאני
קטגוריה:מאכלי אורז
קטגוריה:מאכלי ים
מייקל הווארד (היסטוריון)

ממוזער|ימין|סמל האבירות של הרווארד
**מייקל אליוט הווארד** (באנגלית: ** Michael Eliot Howard**; 29 בנובמבר 1922 – 30 בנובמבר 2019) היה היסטוריון צבאי בריטי, אביר מסדר האימפריה הבריטית, מסדר ההצטיינות, מסדר עמיתי הכבוד ובעל עיטור הצלב הצבאי. היה פרופסור באוניברסיטת אוקספורד ובקינגס קולג' לונדון, שם ייסד את המחלקה ללימודי המלחמה. בשנת 2013 תיאר אותו הפייננשל טיימס כ"היסטוריון הבריטי הנוכחי הגדול ביותר".

## ביוגרפיה
הווארד נולד ב-29 בנובמבר 1922 בכפר במחוז דורסט והתחנך בפנימיית ולינגטון קולג' בברקשייר. הוא התגייס לצבא הבריטי במלחמת העולם השנייה, ובדצמבר 1942 הוסמך כקצין חיל רגלים בדרגת לוטננט, הוצב במשמר קולדסטרים ונשלח למערכה באיטליה. בינואר 1944 עוטר בצלב הצבאי על חלקו בלחימה בקרב על מונטה קאסינו.

לאחר המלחמה למד בקולג' קרייסט צ'רץ' של אוניברסיטת אוקספורד, סיים תוארי בוגר ומוסמך באמנויות, והתקבל למשרת הוראה בקינגס קולג' לונדון, שם הקים את המחלקה ללימודי המלחמה שבה למדו אחר-כך חוקרים, אנשי צבא ומדינאים בכירים בעולם. בתפקידו הייתה לו השפעה חשובה על עיצוב לימודים אסטרטגיים כתחום שהפגיש אנשי אקדמיה, ממשל וצבא במחשבה על תפיסת הביטחון הלאומי הבריטי. בשנת 1958 היה בין מייסדי המכון הבינלאומי ללימודים אסטרטגיים בלונדון, צוות חשיבה הכולל בכירים בממשל הבריטי והאמריקאי, והוא שימש כנשיאו. היו לו קשרים במפלגת הלייבור, אך שימש גם כיועץ למרגרט תאצ'ר. הוא הוכתר כאביר בשנת 1986, נבחר כחבר במסדר עמיתי הכבוד בשנת 2002 ובמסדר ההצטיינות בשנת 2005.

נפטר ב-30 בנובמבר 2019.
## קישורים חיצוניים
; מכתביו:
* 

## הערות שוליים

קטגוריה:היסטוריונים בריטים
קטגוריה:מפקדים במסדר האימפריה הבריטית
קטגוריה:מעוטרי מסדר עמיתי הכבוד
קטגוריה:היסטוריונים צבאיים
קטגוריה:בריטים שנולדו ב-1922
קטגוריה:בריטים שנפטרו ב-2019